CELEX: 32006D0605
Language: fi
Date: 2006-09-06 00:00:00
Title: 2006/605/EY: Komission päätös, tehty 6 päivänä syyskuuta 2006 , tietyistä suojatoimenpiteistä luonnonvaraisen riistan istutukseen tarkoitetussa yhteisön sisäisessä siipikarjan kaupassa (tiedoksiannettu numerolla K(2006) 3940)   (ETA:n kannalta merkityksellinen teksti)

8.9.2006   
            
            
               FI
            
            
               Euroopan unionin virallinen lehti
            
            
               L 246/12
            
         KOMISSION PÄÄTÖS,
   tehty 6 päivänä syyskuuta 2006,
   tietyistä suojatoimenpiteistä luonnonvaraisen riistan istutukseen tarkoitetussa yhteisön sisäisessä siipikarjan kaupassa
   (tiedoksiannettu numerolla K(2006) 3940)
   (ETA:n kannalta merkityksellinen teksti)
   (2006/605/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (1) ja erityisesti sen 10 artiklan 4 kohdan,
   ottaa huomioon yhteisön toimenpiteistä lintuinfluenssan torjumiseksi ja direktiivin 92/40/ETY kumoamisesta 20 päivänä joulukuuta 2005 annetun neuvoston direktiivin 2005/94/EY (2) ja erityisesti sen 3 artiklan,
   sekä katsoo seuraavaa:
   
               (1)
            
            
               Eläinten terveyttä koskevista vaatimuksista yhteisön sisäisessä siipikarjan ja siitosmunien kaupassa ja tuonnissa kolmansista maista 15 lokakuuta 1990 annetussa neuvoston direktiivissä 90/539/ETY (3) vahvistetaan yhteisön sisäisessä kaupassa sekä tuonnissa kolmansista maista noudatettavat eläinten terveyttä koskevat siipikarjaan sovellettavat vaatimukset, mukaan luettuna luonnonvaraisen riistan istutukseen tarkoitettua siipikarjaa koskevat yhteisön sisäisessä kaupassa sekä tuonnissa noudatettavat säännöt.
            
         
               (2)
            
            
               Bioturvallisuustoimenpiteistä influenssavirus A:n alatyypin H5N1 aiheuttaman erittäin patogeenisen lintuinfluenssan tarttumisvaaran vähentämiseksi luonnonvaraisista linnuista siipikarjaan ja muihin vankeudessa pidettäviin lintuihin sekä varhaisen havaitsemisen järjestelmästä erityisen vaaralle alttiilla alueilla 19 päivänä lokakuuta 2005 tehdyssä komission päätöksessä 2005/734/EY (4) säädetään, että jäsenvaltioiden on alueellaan määriteltävä tiettyjen vaaratekijöiden perusteella influenssavirus A:n alatyypin H5N1 aiheuttaman erittäin patogeenisen lintuinfluenssan puhkeamiselle ja esiintymiselle erityisen vaaralle alttiit alueet.
            
         
               (3)
            
            
               Luonnonvaraisen riistan istutukseen tarkoitettuun siipikarjaan kuuluu useita tarhattuja riistalintulajeja, vesilinnut mukaan luettuina. Kyseinen siipikarja kasvatetaan vankeudessa ja päästetään sen jälkeen vapaaksi luontoon metsästystä varten, jolloin niistä saadaan luonnonvaraisten riistalintujen lihaa.
            
         
               (4)
            
            
               Luonnonvaraisen riistan istutuksessa ollaan usein kosketuksissa luonnonvaraisiin lintuihin, mikä saattaa lisätä lintuinfluenssan leviämisvaaraa, erityisesti lähetettäessä niitä muihin jäsenvaltioihin tai kolmansiin maihin.
            
         
               (5)
            
            
               Erittäin patogeenisesta lintuinfluenssan H5N1-alatyypin ja muista H5- ja H7-alatyypin lintuinfluenssakantojen esiintymisestä saatu kokemus on osoittanut, että kyseinen siipikarjalaji on erityisen riskialtista ja näiden riskien vähentämiseksi olisi ryhdyttävä lisätoimenpiteisiin.
            
         
               (6)
            
            
               Sen vuoksi on aiheellista, että jäsenvaltiot laativat edellä tarkoitettua siipikarjatuotantoa varten hyviä bioturvallisuuskäytänteitä koskevat ohjeet, joissa päätöksessä 2005/734/EY säädettyjä toimenpiteitä täydennetään ja käsitellään yksityiskohtaisemmin, erityisesti niiden tilojen osalta, joista siipikarjaa lähetetään muihin jäsenvaltioihin tai kolmansiin maihin.
            
         
               (7)
            
            
               Direktiivissä 2005/94/EY vahvistetaan tietyt lintuinfluenssan valvontaan ja varhaiseen havaitsemiseen liittyvät ennalta ehkäisevät toimenpiteet. Direktiivissä edellytetään, että siipikarjatilat toteuttavat lintuinfluenssan valvontaohjelmia. Tässä päätöksessä säädetyistä siipikarjaa koskevista hyvistä bioturvallisuuskäytännöistä, bioturvallisuutta koskevista lisätoimenpiteistä ja lähettämistä edeltävästä testauksesta annettujen ohjeiden tarkoituksena on antaa lisätakuita elävän siipikarjan kauppaa ja vientiä varten sekä vähentää taudin leviämisriskiä.
            
         
               (8)
            
            
               Laboratoriotutkimukset olisi tehtävä neuvoston direktiivissä 2005/94/EY säädetyn lintuinfluenssaa koskevan taudinmäärityskäsikirjan hyväksymisestä 31. elokuuta 2006 tehdyn komission päätöksen 2006/437/EY mukaisesti.
            
         
               (9)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Kohde ja soveltamisala
   Tässä päätöksessä säädetään:
   
               a)
            
            
               bioturvallisuustoimenpiteistä, joita luonnonvaraisen riistan istutukseen tarkoitettua siipikarjaa pitävillä tiloilla on noudatettava, sekä
            
         
               b)
            
            
               valvontatoimenpiteistä, joita luonnonvaraisen riistan istutukseen tarkoitettua tuotantopolven siipikarjaa muihin jäsenvaltioihin tai kolmansiin maihin lähetettäessä on noudatettava.
            
         2 artikla
   Määritelmät
   Tässä päätöksessä sovelletaan seuraavia määritelmiä:
   
               a)
            
            
               ’siipikarjalla’ tarkoitetaan kanoja, kalkkunoita, helmikanoja, ankkoja, sorsia, hanhia, kyyhkysiä, fasaaneja ja peltopyitä sekä astumajalkaisia (ratitae), joita kasvatetaan tai pidetään vankeudessa tarkoituksena lisääntyminen, lihan tai munien tuotanto kulutusta varten taikka riistan istutus maastoon,
            
         
               b)
            
            
               ’tuotantopolven siipikarjalla’ tarkoitetaan vähintään 72 tunnin ikäistä siipikarjaa, jota kasvatetaan lihan ja/tai munien tuottamiseksi kulutusta varten tai riistan istutukseen,
            
         
               c)
            
            
               ’luonnonvaraisella riistalla’ tarkoitetaan luonnonvaraisia lintuja, joita metsästetään ihmisravinnoksi.
            
         3 artikla
   Hyviä bioturvalliskäytänteitä koskevat ohjeet
   Jäsenvaltioiden on luonnonvaraisen riistan istuttamista varten laadittava yhteistyössä siipikarjaa pitävien tuottajien kanssa hyviä bioturvallisuuskäytänteitä koskevat ohjeet kyseisiä tiloja varten (jäljempänä ’hyviä bioturvallisuuskäytänteitä koskevat ohjeet’) ottaen huomioon päätöksessä 2005/734/EY vahvistetut bioturvallisuustoimenpiteet.
   4 artikla
   Luonnonvaraisen riistan istutukseen tarkoitetun siipikarjan lähettämistä koskevat edellytykset
   1.   Jäsenvaltioiden on varmistettava, että luonnonvaraisen riistan istutukseen tarkoitetun siipikarjan lähettäminen muihin jäsenvaltioihin tai kolmansiin maihin sallitaan ainoastaan, jos lähetystila on:
   
               a)
            
            
               virkaeläinlääkärin tarkastama, ja tarkastuksen yhteydessä on vahvistettu, että tilalla noudatetaan hyviä bioturvallisuuskäytänteitä koskevia ohjeita sekä
            
         
               b)
            
            
               siipikarjan lähettämistä edeltäneen kahden kuukauden jakson aikana
               
                           i)
                        
                        
                           tila on joko lisätty direktiivin 2005/94/EY 4 artiklassa säädetyn lintuinfluenssan virallisen valvontaohjelman piiriin,
                           tai
                        
                     
                           ii)
                        
                        
                           tilalla on tehty serologinen tarkastus, josta on saatu lintuinfluenssan H5- ja H7- alatyypin osalta negatiivinen tulos kaikista satunnaisnäytteistä, jotka on otettu lähetykseen tarkoitetun siipikarjan alkuperäparvesta, seuraavasti:
                           
                                       —
                                    
                                    
                                       50 näytettä sorsista, ankoista tai hanhista tai
                                    
                                 
                                       —
                                    
                                    
                                       20 näytettä muusta siipikarjasta.
                                    
                                 
                     
         2.   Jäsenvaltioiden on varmistettava, että alle yhden kuukauden ikäisen luonnonvaraisen riistan istutukseen tarkoitetun tuotantopolven siipikarjan lähetykset muihin jäsenvaltioihin tai kolmansiin maihin sallitaan ainoastaan, jos:
   
               a)
            
            
               lähetystila täyttää edellä 1 kohdassa tarkoitetut edellytykset ja
            
         
               b)
            
            
               lintuinfluenssan varalta on tehty virologinen tutkimus joko viruseristystestillä tai PCR-testillä lähetettävästä siipikarjasta lähetyspäivää edeltäneen yhden viikon aikana otetusta 20:sta yhteissuolen pyyhkäisynäytteestä ja 20:sta, henkitorvesta tai nielusta otetusta pyyhkäisynäytteestä.
            
         3.   Jäsenvaltioiden on varmistettava ennen tämän artiklan 1 ja 2 kohdassa tarkoitetun tuotantopolven siipikarjan lähettämistä, että direktiivin 90/539/ETY 10 a artiklan 1 kohdan c alakohdassa vaadittu alkuperäparven terveystarkastus on tehty lähetyksen lähettämisajankohtaa edeltäneen 24 tunnin aikana.
   4.   Jäsenvaltioiden on varmistettava, että tämän artiklan 1 kohdan b alakohdassa ja 2 kohdassa säädetyt laboratoriotestit on tehty direktiivin 2005/94/EY 50 artiklan 1 kohdan mukaisesti vahvistetun taudinmäärityskäsikirjan mukaisesti.
   5 artikla
   Todistukset
   Jäsenvaltioiden on varmistettava, että direktiivin 90/539/ETY 17 artiklassa säädettyihin terveystodistuksiin, jotka ovat muihin jäsenvaltioihin lähetettävien luonnonvaraisen riistan istutukseen tarkoitettujen siipikarjalähetysten mukana, lisätään seuraava teksti:
   
      ”Lähetys täyttää komission päätöksen 2006/605/EY mukaiset eläinlääkinnälliset edellytykset.”
   
   6 artikla
   Toimenpiteet vaatimusten noudattamiseksi
   Jäsenvaltioiden on viipymättä toteutettava tämän päätöksen noudattamiseksi tarvittavat toimenpiteet ja julkaistava kyseiset toimenpiteet. Niiden on ilmoitettava tästä komissiolle viipymättä.
   7 artikla
   Osoitus
   Tämä päätös on osoitettu kaikille jäsenvaltioille.
   
      Tehty Brysselissä 6 päivänä syyskuuta 2006.
      
         
            Komission puolesta
         
         Markos KYPRIANOU
         
            Komission jäsen
         
      
   
   
      (1)  EYVL L 224, 18.8.1990, s. 29. Direktiivi sellaisena kuin se on viimeksi muutettuna Euroopan parlamentin ja neuvoston direktiivillä 2002/33/EY (EYVL L 315, 19.11.2002, s. 14).
   
      (2)  EUVL L 10, 14.1.2006, s. 16.
   
      (3)  EYVL L 303, 31.10.1990, s. 6. Direktiivi sellaisena kuin se on viimeksi muutettuna vuoden 2003 liittymisasiakirjalla.
   
      (4)  EUVL L 274, 20.10.2005, s. 105. Päätös sellaisena kuin se on viimeksi muutettuna päätöksellä 2006/405/EY (EUVL L 158, 10.6.2006, s. 14).